# آوریل لوین

آوریل لوین

شخصی معلومات| بزا-روز |
۲۷ سپتامبر ۱۹۸۴(۱۹۸۴-09-۲۷) ‏(۴۱ سال) بلویل، انتاریو، کانادا (41 سال) بلویل   |
| نوم، ماری زوون جه | Avril Lavigne  (Canadian French)  |
| تولدِ نوم | Avril Ramona Lavigne  (فرانسوی)  |
| رسمی نوم |
آوریل رمونا لوین |
| ملیت |  کانادا |
| اقامت |
لس آنجلس بل ایر، لس‌آنجلس  ( – ۲۰۱۲) پاریس (۲۰۱۲ – )  |
| کار محل |
لس آنجلس  |
| تحصیلات |
Napanee District Secondary School   |
| ماری زوون |
انگلیسی — Canadian French   |
| گپ بزوئن زوون |
انگلیسی — فرانسوی  |

خانواده| مار |
Judith Rosanne Loshaw   |
| برار-خاخِر |
Michelle Lavigne  — Matthew Lavigne  — Michelle Lavigne  — Matthew Lavigne   |
| همسرون |
دریک ویبلی  (۲۰۰۶ - طلاق ۲۰۱۰) چد کروگر  (۲۰۱۳ - طلاق ۲۰۱۵)  |

دیگه چیون| دوره |
 شروع ۱۹۹۹ جه  |
| پیشه‌ئون |   لیست…
شاعر خونش‌کر خونشکر بازیگر  مزقون‌چی  خیّر بازیگر سینما  گوینده  فشن طراح ضبط‌کر مزقونچی مزقونچی   |
| تخصص |
آهنگ سازی   |
| صدایِ رج |
light-lyric soprano   |
| ساز |
خوننده، گیتار الکتریک، گیتار، پیانو، درامز |
| ضبط کمپانی |   لیست…
اریستا رکوردز  (۲۰۰۱ – ۲۰۰۶) — اپیک رکوردز  (۲۰۱۱ – ۲۰۱۶) — الکترا رکوردز  (۲۰۲۱ – ) — DTA Records  (۲۰۲۱ – ) — بی‌ام‌جی رایت منیج‌منت  (۲۰۱۷ – ۲۰۲۰) — آرسی‌ای رکوردز  (۲۰۰۷ – ۲۰۱۰) — Bertelsmann Music Group   |
| هنری سبک |   لیست…
آلترناتیو راک — پاپ پانک  — پاپ راک — پست-گرانژ — سافت راک   |
| وبسایت |
avrillavigne.com (انگلیسی)  |

اعمال| مهمترین کارون |   لیست…
* (۲۰۰۲) پیچیده
* (۲۰۰۲) اسکیتر بوی
* (۲۰۰۲) با تو هستم
* (۲۰۰۳) از دست دادن درک
* (۲۰۰۳) موبایل (ترانه)
* (۲۰۰۷) دوست‌دختر
 |
| معروفترین فیلم |
Avril Lavigne filmography   |
| معروفترین آهنگ |
Avril Lavigne discography   |
| جوایز | * رتبهٔ عضو نشان کانادا  (۲۰۲۴)
* Juno Fan Choice  (۲۰۲۰)
* Juno Fan Choice  (۲۰۱۹)
* Premios Oye!
 |

امضا

**آوریل رِمونا لوین** یا **اَوریل لِوین** (انگلیسی جه: *Avril Ramona Lavigne*) (بزائه ۲۷ سپتامبر ۱۹۸۴) کاندایی خونش‌کر، ترانه‌نویس، طراح مد و بازیگر هسته که ونه تیر-تبار فرانسه جه رِسِنّه. وه بلویل، اونتاریو دله دنیا بموئه. وه ۱۵ سالگی گادر، شنایا تواین جه صحنه سَر بورده و ۱۶ سالگی گدر، آریستا جه قرارداد دَوِسته). سال ۲۰۰۲، لوین ۱۷ ساله، شه اولین آلبوم ره *لت گو* (معنی: رها هاکردن) نوم جه بساته.

*لت گو* ِآلبوم جه لوین جوون‌ترین «تکّی خوننده» بیّه که تا اون گادِر شه آلبوم ره بریتانیای پُرفروش‌ترین آلبوم هاکرده. این آلبوم آمریکا دله هم موفق بی‌یه و RIAA وه ره «چار پلاتین» ِگواهینومه ره هِدائه. تا سال ۲۰۰۹، بیش از ۱۶ میلیون نسخه این آلبوم جه دنیا دله بَروته بیّه که فقط ۶ میلیون متحده ایالات دله بی‌یه. آوریل ِاتا ترانه که ونه نوم «کامپلیکتد» بی‌یه هم *لت گو* واری خله کشورون دله اوِّلی ِرتبه ره بَییته. اوریل لوین دومی آلبوم، *آندر مای اسکین* هم سال ۲۰۰۴ بازارون دله تَنِک بیّه و این آلبوم بتونِسته متحده ایالات دله اولی ِرتبه ره بیلبورد ۲۰۰ دله بدست‌بیاره و بیش از ۱۰ میلیون نسخه دنیا دله بَروته بَیّه. سومین آلبوم هم *د بست دامن سینگ* بی‌یه که سال ۲۰۰۷ منتشر بَیی‌یه. این آلبوم سومین آلبومی بی‌یه که لوین جه بتونسته اولی ِرتبه ره بریتانیای موسیقی آلبوم‌های جدول دله بیاره و ونه اولین تک‌آهنگ هِمراهی، «گیرل فرند» ، متحده ایالات ِبیلبورد هات ۱۰۰ دله دَیی‌یه. لوین ِپنج‌تا تک‌آهنگ جهونی ِشماره یک دارنه که اینان ِنوم «کامپلیکَتِد»، «اسکیتر بوی»، «آیم ویت یو»، «مای هَپینگ اِند» و «گیرل فِرِند» هسته.

تا اِسا بیش از ۳۰ میلیون نسخه لوین ِآلبوم‌ها جهون دله بَروته بَیینه و اسا بیش از ۱۰،۲ میلیون کُپی RIAA جه بلحاظ بَروتِن ِپول جه آمریکای گت‌ترین خوننده‌ئون جه هسته. بیلبورد ِمجله لوین ره دَهه‌ی ۲۰۰۰ میلادی دله ۱۰مین خار ِخوننده معرفی کانده. ونه نوم آلبوم‌های ِبَروتِن وسّه و وشون فرهنگی تاثیر آمریکا دله، ۲۸اُمین رتبه ره «۲۰۰۰ ِدهه‌ی ِبتترین حرکتون» دله دانّه. سال ۲۰۱۱ هم آوریل ِچارومین آلبوم که گودبای لولابی بی‌یه دَربموئه که ونه دله پیانو و گیتار جه خله استفاده هاکرد بینه و ونه شعرون ره لوین شه بنویشت‌بی‌یه.

لوین کم‌کم موسیقی ِکنار فیلم و انیمیشن دله هم وارد بیّه و سال ۲۰۰۶ پرچم اون ور ِانیمیشن دله، اتا کاراکتر بَدِل گپ بَزوئه. وه همون سال فست‌فود نیشن ِفیلم دله اولین بار وسّه بازی هاکرده. سال ۲۰۰۸ اتا لباس ِبرَند که لوین ِبی‌یه ره ابی داون نوم جه منتشر هاکردنه؛ ۲۰۰۹ ِسال دله ات‌جور عطر ره بلک استار نوم جه تولید هاکردنه و سال ۲۰۱۰ دومین عطر ره فُربیدن رُز نوم جه بساتنه.

ژوئیه ۲۰۰۶ لوین دریک ویبلی جه ازدواج هاکرده. ویبلی گروه سام ۴۱ ِاصلی خوننده و گیتاریست بی‌یه که دِ سال لوین جه رَفِق بی‌یه. این ازدواج ۳ سال دِووم بیارده و لوین اکتبر ۲۰۰۹ ونجه طلاق بِخاسته. ویبلی و لوین شه همکاری ره این طلاق په هم ادامه هِدانه؛ ویبلی لوین ِچارومین آلبوم و «آلیس» ِتک‌آهنگ ِتهیه‌کنندگی ره قبول هاکرده.

## فیلم‌شناسی

| سال | اصلی نوم | مازرونی نوم | نقش | توضیحات |
| --- | --- | --- | --- | --- |
| ۲۰۰۲ | *Sabrina, the Teenage Witch* | ساربینا، نوجوون ِجادوکر | خادش | اجرای ترانه «اسکیتر بوی» |
| ۲۰۰۴ | *Going the Distance* | مسافت‌ها ره بوردِن | خادش | «درک ره از دس هدائن» ترانه‌یِ اجرا |
| ۲۰۰۶ | *Fast Food Nation* | غذاخاءِ مِلِّت | آلیس |  |
| *Over The Hedge* | پرچیم ِاون وَر | هیتر | فقط صدا |
| ۲۰۰۷ | *The Flock* | دسته | بیتریس بل | مظنون ِرفخ |
| ۲۰۰۹ | *American Idol* | امریکن آیدل | شه | مهمون قاضی |
| ۲۰۱۰ | *Majors & Minors* | ماژورون و مینورون | شه |  |

## آلبوم‌ئون

| سال | مشخصات آلبوم | رتبه اوج جدول | گواهینومه‌ها (بروتن سامون) |
| --- | --- | --- | --- |
| کانادا  | استرالیا  | فرانسه  | آلمان  | ایرلند  | هولند  | نیوزیلند  | سوئد  | بریتانیا  | متحده ایالات امریکا  |
| ۲۰۰۲ | لت گو (رها هاکردن)
* عرضه: ۴ ژوئن ۲۰۰۲
* ناشر: آریستا
* قالب: سی‌دی
 | ۱ | ۱ | ۱۳ | ۲ | ۱ | ۴ | ۱ | ۶ | ۱ | ۲ | * کانادا: الماس
* استرالیا: ۷× پلاتین
* اتحادیه اروپا: ۲× پلاتین
* برزیل: ۳x پلاتین
* بریتانیا: ۵× پلاتین
* موتحده ایالات: ۶× پلاتین
 |
| ۲۰۰۴ | آندِر مای اِسکین (مه جلدِ بِن)
* عرضه: ۲۴ مه، ۲۰۰۴
* ناشر: آریستا
* قالب: سی‌دی، دانلود
 | ۱ | ۱ | ۴ | ۱ | ۱ | ۱۳ | ۷ | ۱۴ | ۱ | ۱ | * کانادا: ۵× پلاتین
* استرالیا: پلاتین
* برزیل: پلاتین
* اتحادیه اروپا: پلاتین
* بریتانیا: پلاتین
* آمریکا: ۳× پلاتین
 |
| ۲۰۰۷ | دِ بِست دامِن سینگ (بتترین چی‌ئه لعنتی)
* عرضه: ۱۷ آوریل، ۲۰۰۷
* ناشر: آرسی‌ای
* قالب: سی‌دی، دانلود
 | ۱ | ۲ | ۳ | ۱ | ۱ | ۸ | ۲ | ۶ | ۱ | ۱ | * برزیل: پلاتین
* کانادا: ۲× پلاتین
* استرالیا: ۲× پلاتین
* اتحادیه اروپا: پلاتین
* بریتانیا: پلاتین
* ایالات متحده: پلاتین
 |
| ۲۰۱۱ | گودبای لولابی (خداحافظی ِلالایی)
* عرضه: ۲ مارچ ۲۰۱۱
* ناشر: آرسی‌ای
* قالب: سی‌دی، دانلود
 | ۲ | ۱ | ۴ | ۴ | ۱۲ | ۱۱ | ۷ | ۱۰ | ۹ | ۴ | * ژاپن:پلاتین
 |

## بن بنویشت

## بریم بگردستن

شابلون:Wikiquote

* ونه رسمی سایت